কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়ার ইতিহাস
রিফ্‌ট উপত্যকার কিছু উর্বর ও ভাল সেচ ব্যবস্থাসমৃদ্ধ এলাকাতে মাসাই জাতির লোকেরা বাস করত। পশ্চিমের উচ্চভূমিগুলিতে বাস করত কালেনজিন জাতির লোকেরা। এগুলিও ইউরোপীয় বসতিস্থাপকদের দিয়ে দেওয়া হয়। কিন্তু কেনিয়ার উত্তরের ঊষর অর্ধের ব্যাপারে ব্রিটিশরা তেমন আগ্রহী ছিল না। ১৯২০ সালে কেনিয়া সরকারিভাবে একটি ব্রিটিশ উপনিবেশে পরিণত হয়। তবে তার আগেই ইউরোপীয় বসতিস্থাপকেরা কেনিয়ার সরকার ব্যবস্থার যথেষ্ট নিয়ন্ত্রণে ছিলেন। ১৯৪৪ সাল পর্যন্ত আফ্রিকানদেরকে সরাসরি রাজনৈতিক অংশগ্রহণের সুযোগ দেওয়া হয়নি। সে বছর হাতে গোনা কয়েকজন আফ্রিকান প্রতিনিধিকে আইনসভাতে বসতে দেওয়া হয়।